Diari Oficial de la Generalitat Valenciana


Sumari del DOGV 2927, del 11-02-1997 (1997/820970)

RESOLUCIÓ de 3 de febrer de 1997, del secretari general de la Conselleria de Presidència de la Generalitat Valenciana, sobre delegació de funciones en el director del Gabinet del President.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2927

Data del DOGV
:   11-02-1997

Secció del DOGV
:   ALTRES DISPOSICIONS

Número del document
:   1997/820970


Data del document
:   03-02-1997

Organisme emissor
:   Conselleria de Presidència

Tipus de document
:   Resolució

DECRET 12/1997, de 28 de gener, del Govern Valencià, pel qual s'accepta la cessió gratuïta de la propietat d'un immoble de 400 m2 de superfície, situat al carrer de la Mare de Déu del Remei, de Titaguas, realitzada per l'ajuntament d'aquest municipi, perquè es destine a la construcció d'un centre de salut.  
L'Ajuntament de Titaguas, en sessió plenària del dia 27 de novembre de 1995, va acordar la cessió gratuïta a la Generalitat Valenciana de la propietat d'un immoble, situat al carrer de la Mare de Déu del Remei, núm. 7 i 9, i Av. Rojas Clemente, núm. 32, propietat de l'ajuntament.  
La cessió es realitza amb la finalitat determinant que s'hi construïsca un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 28 de gener de 1997,  
DECRETE  
Article 1  
S'accepta la cessió gratuïta de la propietat, realitzada per l'Ajuntament de Titaguas, de l'immoble de 400 m2 de superfície, situat al carrer Mare de Déu del Remei, núm. 7 i 9, i Av. Rojas Clemente, núm. 32, que confronta: dreta entrant, Av. Rojas Clemente, amb Vicente Polo Marín; esquerra, Mare de Déu del Remei, amb Pablo Martínez Badimón; i darrere, Vicente Polo Marín i Basilio Bea Pérez.  
Aquesta finca s'haurà de segregar de la inscrita en el Registre de la Propietat de Chelva, foli 102, tom 12, llibre 1 de Titaguas, finca 57.  
Article 2  
La cessió gratuïta efectuada per l'Ajuntament de Titaguas es fa amb la condició de destinar l'immoble exclusivament a la construcció d'un centre de salut.  
L'incompliment de la finalitat objecte de la cessió i dels terminis d'iniciació i acabament de les obres se subjecta com a condició resolutòria expressa; per això, en cas d'incompliment, bastarà l'acta notarial de constància de fets acreditant-ho, acompanyada de la mateixa escriptura de cessió, per a tornar a inscriure en el Registre els terrenys a favor de l'ajuntament per dret de reversió dimanant de l'incompliment de la condició expressa.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 28 de gener de 1997  
El president de la Generalitat Valenciana  
EDUARDO ZAPLANA HERNÁNDEZ-SORO  
El conseller d'Economia i Hisenda  
JOSÉ LUIS OLIVAS MARTÍNEZ